CELEX: 62019TN0525
Language: da
Date: 2019-07-25 00:00:00
Title: Sag T-525/19: Sag anlagt den 25. juli 2019 — Intering m.fl. mod Kommissionen

30.9.2019   
            
            
               DA
            
            
               Den Europæiske Unions Tidende
            
            
               C 328/64
            
         
      Sag anlagt den 25. juli 2019 — Intering m.fl. mod Kommissionen
      (Sag T-525/19)
      (2019/C 328/72)
      Processprog: tysk
      
         Parter
      
      
         Sagsøgere: Intering SH.P.K. (Obiliq, Kosovo), Steinmüller Engineering GmbH (Gummersbach, Tyskland), Deling d.o.o. za proizvodnju, promet i usluge (Šići bb, Tuzla, Bosnien-Herzegovina), ZM- Vikom d.o.o. za proizvodnju, konstruckcije i montažu (Šibenik, Kroatien) (ved advokat R. Spielhofen) som et konsortium
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Afgørelsen truffet af sagsøgte, repræsenteret ved Europa-Kommissionen i Kosovos navn og på dettes vegne, af juni 2019 (ved udateret dokument, der blev tilgængeligt for sagsøgeren den 7. juni 2019) — Ref.: Ares(2019)3677456-07/06/2019 — om udelukkelse af sagsøgeren fra den videre udbudsprocedure og den manglende optagelse på udvælgelseslisten (»Short list«) inden for rammerne af en procedure for tildeling af en kontrakt i henhold til programmet med titlen »EU-støtte til ren luft i Kosovo« med henblik på reduktion af støv og NOx i TPP Kosovo B, enhed BÍ og B2 — offentligørelsesreference: EuropeAid/140043/DH/WKS/XK — annulleres.
               
            Ved processkrift af 2. august 2019 blev påstanden ændret som følger:
      
                  —
               
               
                  Afgørelsen truffet af sagsøgte, repræsenteret ved Europa-Kommissionen i Kosovos navn og på dettes vegne, af 29. juni 2019 (der blev meddelt sagsøgeren ved skrivelse af 30. juli 2019) — Ref.: Ares(2019)4979920-30/07/2019 og Ares D(2019) NA/vk — om udelukkelse af sagsøgeren fra den videre udbudsprocedure og den manglende optagelse på udvælgelseslisten (»Short list«) i forbindelse med en procedure for tildeling af en kontrakt i henhold til programmet med titlen »EU-støtte til ren luft i Kosovo« med henblik på reduktion af støv og NOx i TPP Kosovo B, enhed BÍ og B2 — offentliggørelsesreference: EuropeAid/140043/DH/WKS/XK — annulleres.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat otte anbringender.
      
                  1.
               
               
                  Første anbringende: Tilsidesættelse af gennemsigtighedsprincippet, proportionalitetsprincippet og princippet om ligebehandling af tilbudsgiverne, idet Kommissionen undlod at få sin tvivl med hensyn til de dokumenter, som sagsøgerne havde indgivet, afklaret, på af at Kommissionen åbenbart nærede tvivl om disse, og udelukkede sagsøgerne fra den videre udbudsprocedure uden at give dem mulighed for at afhjælpe den ovennævnte tvivl.
               
            
                  2.
               
               
                  Andet anbringende: Tilsidesættelse af gennemsigtighedsprincippet og proportionalitetsprincippet, eftersom Kommissionen ikke begrundede sin afgørelse om at udelukke sagsøgerne fra den videre udbudsprocedure og samtidigt ikke gav sagsøgerne adgang til den detaljerede evalueringsrapport, som den anfægtede afgørelse var støttet på, eller gav dem adgang til oplysninger om fordele og egenskaber hos de tilbudsgivere, der var optaget på udvælgelseslisten.
               
            
                  3.
               
               
                  Tredje anbringende: Tilsidesættelse af det generelle princip om, at udbudsdokumenterne skal beskyttes mod ændringer under udbudsproceduren, eftersom sagsøgernes ansøgning i overensstemmelse med Kommissionens meddelelse blev vurderet på grundlag af underkriterier og fortolkninger for hvilke, der ikke fandtes bestemmelser i dokumenterne i den pågældende procedure.
               
            
                  4.
               
               
                  Fjerde anbringende: Tilsidesættelse af artikel 5, stk. 1 (»Finansiel bistand i henhold til denne forordning, skal være forenelig med Unionens politikker«) og af artikel 5, stk. 2 (»Kommissionen bidrager sammen med medlemsstaterne til gennemførelsen af Unionens tilsagn om større gennemsigtighed og ansvarlighed i forbindelse med levering af bistand, herunder ved at offentliggøre oplysninger om størrelse og tildeling af bistand, idet den sikrer, at oplysningerne er internationalt sammenlignelige, let tilgængelige og let kan deles og offentliggøres«) i Europa-Parlamentets og Rådets forordning (EU) nr. 231/2014 af 11. marts 2014 om oprettelse af et instrument til førtiltrædelsesbistand (IPA II) (1) for så vidt angår det forhold, at almindelige retsprincipper på området for indgåelse af offentlige kontrakter er blevet tilsidesat.
               
            
                  5.
               
               
                  Femte anbringende: Tilsidesættelse af artikel 1, stk. 3 (»Kommissionen sikrer, at aktioner gennemføres i overensstemmelse med målene for det gældende instrument og med en effektiv beskyttelse af Unionens finansielle interesser«) og af artikel 1, stk. 6 (»Unionen tilstræber at fremme, udvikle og konsolidere de demokratiske principper, retsstaten og respekten for menneskerettighederne og de grundlæggende frihedsrettigheder, som Unionen bygger på, hvor dette er relevant på grundlag af dialog og samarbejde med partnerlande og -regioner«) i Europa-Parlamentets og Rådets forordning (EU) nr. 236/2014 af 11. marts 2014 om fælles regler og procedurer for gennemførelse af instrumenterne til finansiering af Unionens optræden udadtil (2) for så vidt angår det forhold, at almindelige retsprincipper på området for indgåelse af offentlige kontrakter er blevet tilsidesat.
               
            
                  6.
               
               
                  Sjette anbringende: Tilsidesættelse af bestemmelserne i »Vejledning for offentlige udbud og tildeling af tilskud til foranstaltninger vedrørende Den Europæiske Unions optræden udadtil — en praktisk vejledning« (der er gældende fra den 2. august 2018) (»PRAG«) med hensyn til denne procedures omfang og offentliggørelsens bestemmelser (som defineret ovenfor) som fastsat af de ordregivende myndigheder, særligt vejledningens punkt 17.
               
            
                  7.
               
               
                  Syvende anbringende: Tilsidesættelse af bestemmelserne i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (3), idet Kommissionen ikke begrundede sin afgørelse om at udelukke sagsøgerne fra den videre udbudsprocedure og samtidigt ikke gav sagsøgerne adgang til den detaljerede evalueringsrapport, som den anfægtede afgørelse var støttet på, eller gav dem adgang til oplysninger om fordele og egenskaber hos de kontrahenter, der var optaget på udvælgelseslisten.
               
            
                  8.
               
               
                  Ottende anbringende: Tilsidesættelse af bestemmelserne i Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (4) i forbindelse med en utilstrækkelig angivelse af grundene til afvisningen af sagsøgernes ansøgning om deltagelse i den udbudsprocedure, som er omfattet af udbudsbekendtgørelsen (»Contract Notice«)
               
            
         (1)  Europa-Parlamentets og Rådets forordning (EU) nr. 231/2014 af 11.3.2014 om oprettelse af et instrument til førtiltrædelsesbistand (IPA II) (EUT 2014, L 77, s. 11).
      
         (2)  Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil (EUT 2014, L 77, s. 95).
      
         (3)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43-48).
      
         (4)  Europa-Parlamentets og Rådets forordning (EU, Euratom) nr. 966/2012 af 25.10.2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT 2012, L 298, s. 1-96). Ikke længere i kraft, ophævet ved Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1-222).